recursal/SuperWikiNEXT-32B huggingface dataset:
Zámok Černá Hora
**Zámok Černá Hora** je zámok na kopci v severnej časti mestysa Černá Hora v okrese Blansko.

História
--------

Pôvodný hrad bol postavený v rokoch 1279 -1298 Matúšom z Černé Hory, ktorý pôsobil vo významnej funkcii moravského komorníka. Keďže zomrel bez mužského potomka, hrad dostal v roku 1305 kráľovský mincmajster Arpád z Florencie. V roku 1320 hrad vlastnil Jindřich z Lipé a v roku 1330 sa po ňom píše jeho syn Jindřich, zvaný Železný. 

Pred rokom 1348 hrad získal rod pánov z Boskovic. Roku 1390 sa výslovne uvádza Vaněk Černohorský z Boskovic. Ten nielenže pripojil svoju pečať pod protestný list proti upáleniu majstra Jana Husa do Kostnice, ale za husitských vojen vystupoval na strane moravských husitov proti olomouckému biskupovi Janovi XII. Železnému. Hrad bol asi v roku 1423 vojskami olomouckého biskupa dobytý a Vaněk ho získal späť až konverziou ku katolíctvu. Vaňkov syn Beneš Černohorský z Boskovic sa v česko-uhorských vojnách pridal na stranu Mateja Korvína a v roku 1471 od neho dostal práve dobitý Nový hrad. Po Benešovi prevzal Černú Horu Jaroslav Černohorský z Boskovic, ktorý však nemal mužských potomkov. Panstvo tak zdedili jeho štyri dcéry, ktoré ho v roku 1550 predali Václavovi Bučovickému z Boskovic] Jeho syn Albrecht Bučovický z Boskovic vykonal na hrade renesančné úpravy. Posledný mužský potomok černohorských z Boskovic Jan Šembera z Boskovic zomrel v roku 1597 a panstvo vyženil Karol I. z Lichtenštajnska. V rokoch 1627 - 1684 držal panstvo jeho syn Karol Eusebius. Rod Lichtenštajnovcov však na hrade nesídlil a spravoval ho iba kastelán. 

Hrad bol poškodený za tridsaťročnej vojny, ale opravy podstatu sídla nezmenili. V roku 1719 vyženil černohorské panstvo Jindřich Josef Ján z Aueršperku. V roku 1726 hrad vyhorel, bol provizórne opravený, avšak v roku 1818 bol opustený. V roku 1857 kúpila zámok Henrietta Pereira-Arnstein, ktorá začala pseudorenesančnú prestavbou hradu na zámok. Práce dokončil v rokoch 1859 - 1861 jej zať, gróf Moritz Friess z Friessenburgu. V roku 1945 bol zámok Friessovcom skonfiškovaný a bol tu zriadený sociálny ústav.

Iné projekty
------------

Commons
* Spolupracuj na Commons Commons ponúka multimediálne súbory na tému **Zámok Černá hora**

Externé odkazy
--------------

* Zámok Černá hora na stránkach Hrady.cz

Zdroj
-----

*Tento článok je čiastočný alebo úplný preklad článku Černá Hora (zámek) na českej Wikipédii.*
Zámok na skale
**Zámok Vranov nad Dyjí** je významný barokový zámok vo Vranove nad Dyjí. V roku 2001 bol vyhlásený za národnú kultúrnu pamiatku.

Dejiny
------

Vstup do zámku
Nad Vranovom sa týčiaci sa monumentálny barokový zámok bol pôvodne vybudovaný ako jeden z prvkov podyjskej obrannej sústavy pri južnej hranici zeme. Prvý písomný doklad o jeho existencii je už v Kosmovej kronike (k roku 1100). Zo začiatku to bol kráľovský majetok. V 15. storočí ho získal bohatý a mocný rod Lichtenburgovcov, v priebehu 16. storočia sa tu striedali v krátkych intervaloch rôzni majitelia ako napríklad Dietrichsteinovci, Streinovci, Čertorejskí, Meziříčskí z Lomnice ap. Za tridsaťročnej vojny hrad obliehali a poškodili Švédi a skazu potom dovŕšil rozsiahly požiar v roku 1665. 

Po čiastočnom zničení hradu v roku 1665 začali vtedajší majitelia Althannovci podľa plánov J. B. Fischera z Erlachu prestavbu na barokový zámok. Architektonickým ťažiskom zámku sa stala *Sála predkov* o rozmeroch 25 × 15 × 15 m so sochami predkov pánov z Althannu a freskou v kupole od J. M. Rothmayera. Ďalšou významnou súčasťou zámku je baroková zámocká kaplnka Najsvätejšej Trojice z prelomu 17. a 18. storočí. Z najstaršieho obdobia sa dochoval len hradbový múr a tri veže. Ďalšie stavebné úpravy nasledovali ešte v 18. storočí, kedy bolo upravené i zámocké okolie na prírodný park s radom drobných stavieb.

V 19. storočí vlastnili vravské domínium i so zámkom dva spriaznené rody poľského pôvodu: Mniszkovci a Stadnickí, ktorí sa okrem iného zamerali na dovŕšenie úprav krajinárskeho parku budovaného už za Althannovcov v druhej polovici 18. storočia. Za druhej svetovej vojny kúpil zámok ako ríšsky konfiškát nemecký barón Gebhard von der Wense-Mörse. Po jej skončení sa zámok stal štátnym majetkom.

Súčasnosť
---------

Dnešná návštevnícka inštalácia tejto významnej národnej kultúrnej pamiatky ponúka prehliadku pôvodných barokových interiérov sály predkov a kaplnky a ďalej viac ako 20 miestností naznačujúcich kultúru vranovského bývania z konca 18. a z celého 19. storočia. Zvláštny dôraz je v nich položený na produkciu známej vranovskej továrne na kameninu, ktorá v prvých dvoch tretinách umelecky i technologicky ovplyvňovala výrobu kameniny v českých krajinách i za ich hranicami.

Pozri aj
--------

* Zoznam národných kultúrnych pamiatok Českej republiky
* Zoznam zámkov v Česku

Iné projekty
------------

Commons
* Spolupracuj na Commons Commons ponúka multimediálne súbory na tému **Zámok Vranov nad Dyjí**

Externé odkazy
--------------

* Oficiálna stránka
* Virtuálna prehliadka zámku

Zdroj
-----

*Tento článok je čiastočný alebo úplný preklad článku Vranov nad Dyjí (zámek) na českej Wikipédii.*
Súradnice: 48° 53′ 32.27″ s.š. 15° 48′ 41.19″ v.d.
*Byblis*, autor: William-Adolphe Bouguereau (1825–1905)
**Byblis** (starogr. *Βυβλίς* – *Byblis*, lat. *Byblis*) je v gréckej mytológii dcéra Miléta a Eidothey, dcéry kárskeho kráľa Euryta.(podľa iných verzií Kyaneie, alebo Tregasie).

Byblis bola pekná a aj keď nemala nedostatok nápadníkov, zahorela nešťastnou vášnivou láskou k svojmu bratovi Kaunovi. Nejaký čas sa ovládala, lebo vedela, že je to nemravné a preto svoje city pred ním ako aj pred svetom tajila, ale nakoniec svojej žiadostivosti neodolala, nadbiehala mu a žiarlila na ženy, ktoré sa okolo neho točili.

Podľa antického autora Antonina Liberala, ju vedomie hriechu, ktorého sa dopúšťala a aj nenaplnená láska natoľko utrápila, že sa nakoniec plačúca rozhodla ukončiť svoj život skokom z útesu. V poslednej chvíli sa však nad ňou zľutovali nymfy, ktoré ju ponorili do hlbokého spánku a ona sa zmenila na nymfu Hamadryádu a stala sa ich družkou. Od tej chvíle začal vytekať z útesu malý potôčik, ktorý dostal meno "slza Byblidy."

Ovidius ale píše, že sa Byblis rozhodla svojmu bratovi priznať a on ju odmietol a odsúdil jej nemravnú lásku. Keď už nepomohli žiadne jeho opatrenia a ona sa stále nevedela ovládať, rozhodol sa svoju krajinu opustiť. Ona ho ale išla hľadať a prechodila šíri svet, až sa nakoniec vyčerpaná zrútila na zem a morom sĺz zmáčala trávu. Jej slzy sa potom stali prvým zdrojom potôčika, ktorý nesie názov Byblis.

Podľa iného antického zdroja sa Byblis obesila na dub a z jej sĺz pod nohami sa vytvoril pramienok, ktorý pomenovali po nej.

Referencie
----------

1. ↑  Hyginus, *Fabulae* 243.
2. 1 2 3  Antoninus Liberalis, *Metamorphoses*, 30,1.
3. 1 2  Ovidius, *Metamorphoses*, 9,450-666.
4. 1 2  Parthenios, *Erotica pathemata*, 11.
Gloucesterská katedrála
**Gloucesterská katedrála** (angl.  *Cathedral Church of St Peter and the Holy and Indivisible Trinity*) je katedrála na severnom okraji anglického mesta Gloucester neďaleko rieky. Jej predchodcom bolo opátstvo Svätého Petra založené v roku 678 alebo 679.

Dejiny
------

Základy súčasnej katedrály boli položené za opáta Serla (1072 - 1104), ktorý sa neskôr stal jej prvým dekanom. Katedrála okrem iného obsahuje mozaikové okno s prvým vyobrazením golfu, ktoré pochádza z roku 1350. Je tu i rezba ľudí hrajúcich loptovú hru, ktorá je považovaná za jednu z prvých malieb stredovekého futbalu.

Základný sloh katedrály je normanský sloh s doplnkami v rôznych štýloch gotickej architektúry. Je dlhá 126 m a široká 43,5 m s centrálnou vežou z 15. storočia, vysokou 67,5 m a korunovanou štyrmi elegantnými vežičkami. Hlavná chrámová loď je normanská stavba z ranogotickou strechou. Krypta je jednou zo štyroch polkruhových katedrálnych krýpt v Anglicku. Južný krytý vstup je postavený v perpendikulárnom slohu, so zdobeným stropom, podobne ako severná priečna chrámová loď. Kruchta sa vyznačuje perpendikulárnym slohom navŕšeným na pôvodný normanský. 

Najzaujímavejším pamätníkom je baldachýnová hrobka Eduarda II. ktorý bol zavraždený v neďalekom hrade Berkeley. Z príjmov od pútnikov k tomuto hrobu bola vyzdobená hrobka i jej bezprostredné okolie. V neďalekej kaplnke je umiestnený i náhrobok [Róberta Curthosa, najstaršieho syna Viliama I. Dobyvateľa a veľkého mecenáša opátstva. 

Natáčali sa tu filmy Harry Potter a Kameň mudrcov, Harry Potter a Tajomná Komnata, Harry Potter a Polovičný Princ.

Iné projekty
------------

Commons
* Spolupracuj na Commons Commons ponúka multimediálne súbory na tému **Gloucesterská katedrála**

Externé odkazy
--------------

* Katedrála v Gloucesteri
* Fotografie katedrály

Zdroj
-----

*Tento článok je čiastočný alebo úplný preklad článku Gloucesterská katedrála na českej Wikipédii.*
**X-47A Pegasus** je americký technologický demonštrátor bojového bezpilotného lietadla.

Vznik a vývoj
-------------

V júni 2000 uzavrela agentúra DARPA zmluvy so spoločnosťami Northrop Grumman a Boeing na vyhotovenie štúdie pre bezpilotné bojové lietadlo, ktoré by bolo možné prevádzkovať na lietadlových lodiach. Projekt niesol označenie UCAV-N (Unmanned Combat Air Vehicle - Naval). Northrop Grumman vyvinul demonštrátor X-47A Pegasus, ktorý bol predstavený v júli 2001. X-47A bol v rokoch 2001 a 2002 rozsiahlo testovaný na zemi (vrátane rolovania) a prvý let sa napokon uskutočnil 23. februára 2003.

Ako sa neskôr ukázalo, tento prvý let X-47A sa stal aj posledným. V apríli 2003 DARPA spojila programy UCAV-N a UCAV do jedného spoločného programu J-UCAV, neskôr premenovaného na J-UCAS (Joint Unmanned Combat Air Systems). Northrop Grumman pripravoval pre program J-UCAS demonštrátor, ktorý niesol označenie X-47B. Spoločnosť sa rozhodla, že ďalšie letové testy X-47A vývoju X-47B nepomôžu, a preto bol tento projekt ukončený.

Konštrukcia
-----------

X-47A Pegasus mal stealth konštrukciu s ohľadom na čo najnižší radarový odraz. Trup mal tvar kosoštvorca a lietadlo bolo bez zvislých riadiacich plôch. Šípovitosť nábežnej strany krídel bola 55°. Trup lietadla disponoval aj internou bombovnicou, tá však pri prvom lete nebola otestovaná. Pri konštrukcii draku stroja boli použité kompozitné materiály. 

Pegasus bol poháňaný jedným dvojprúdovým motorom Pratt & Whitney JT15D s ťahom 14,2 kN. Počítačový riadiaci systém lietadla vykonával riadenie letu, navigáciu, riadenie misie a ďalšie úlohy. Pegasus bol vybavený navigačným systémom US Navy Shipboard Relative GPS, ktorý by bol potrebný na automatické pristátie presne na mieste na pohyblivej palube lietadlovej lode.

Špecifikácie
------------

### Hlavné charakteristiky

* **Posádka**: 0
* **Dĺžka**: 8,5 m
* **Rozpätie krídel**: 8,45 m
* **Výška**: 1,85 m
* **Maximálna vzletová hmotnosť**: 2 200 kg
* **Pohonná jednotka**: 1 × dvojprúdový motor Pratt & Whitney Canada JT15D-5C s ťahom 14.2 kN

### Výkony

* **Maximálna rýchlosť**: Mach 0.8
* **Dolet**: 2 780 km
* **Dostup**: 12 000 m

Referencie
----------


|  |  |
| --- | --- |
| Portal | Portál letectvo |

1. ↑   *Northrop Grumman X-47 Pegasus* [online]. designation-systems.net, [cit. 2023-04-28]. Dostupné online.
2. ↑  Patrick M Johnson. *X-47A – The Flying Dorito* [online]. planehistoria.com, 2023-04-05, [cit. 2023-04-28]. Dostupné online.
3. ↑   *Northrop Grumman X-47A Pegasus* [online]. militaryfactory.com, [cit. 2023-04-28]. Dostupné online.
**ggplot2** je balík pre vizualizáciu dát pre programovací jazyk R, ktorý bol vytvorený v roku 2005 Hadleym Wickhamom. ggplot2 je implementácia prístupu k vytváraniu grafov označovaného ako *grammar of graphics*, ktorý bol popísaný Lelandom Wilkinsonom, a ktorý graf sémanticky delí na súčasti s odlišným významom, ako sú napríklad osy či vrstvy. Balík môže slúžiť ako náhrada predvoleného systému tvorby grafov v R. 

Od roku 2005 sa ggplot2 zaradil medzi najpopulárnejšie R balíky. Je vyvíjaný pod licenciou MIT, predtým GNU GPL.

Porovnanie s predvoleným systémom a inými balíkmi
-------------------------------------------------

V porovnaní s predvolenou grafikou v R, ggplot2 umožňuje používateľovi pridávať, odstraňovať či meniť komponenty v grafickom znázornení dát pri vysokej miere abstrakcie. Takéto spracovanie kódu je avšak náročnejšie na výpočetný čas.

Grafické znázornenie (plot) je možné vytvoriť pomocou funkcie gplot(). Komplexnejšie grafy sú k dispozícii prostredníctvom príkazu ggplot().

Inštalácia
----------

Jednou z ciest získania balíka ggplot2 je inštalácia celého balíka tidyverse.

```
install.packages("tidyverse")
```

Alternatívne je možné nainštalovať len samostatný balík ggplot:

```
install.packages("ggplot2")
```

Prípadne vývojovú verziu z GitHubu:

```
install.packages("devtools")
```

```
devtools::install_github("tidyverse/ggplot2")
```

Súvisiace projekty
------------------

* ggplot pre Python
* Plotly - interaktívne, online ggplot2 grafy
* gramm, systém na vizualizáciu pre MATLAB, inšpirovaný ggplot2
* gadfly, systém na vizualizáciu Julia, založený na ggplot2
* Chart::GGPlot - ggplot2 port v Perl

Referencie
----------

1. ↑   *History for ggplot2/LICENSE.md* [online]. [Cit. 2021-03-19]. Dostupné online.
2. ↑   *ggplot2 Graphing Library* [online]. plotly.com, [cit. 2021-01-21]. Dostupné online.
3. ↑   *yhat/ggpy* [online]. 2021-01-19, [cit. 2021-01-21]. Original-date: 2013-10-07T13:30:53Z. Dostupné online.
4. ↑   *ggplot2 Graphing Library* [online]. plotly.com, [cit. 2021-01-21]. Dostupné online.
5. ↑   *piermorel/gramm* [online]. 2021-01-21, [cit. 2021-01-21]. Original-date: 2015-12-10T15:05:58Z. Dostupné online.
6. ↑   *Home · Gadfly.jl* [online]. gadflyjl.org, [cit. 2021-01-21]. Dostupné online.
7. ↑   *Chart-GGPlot-0.0011 - ggplot2 port in Perl - metacpan.org* [online]. metacpan.org, [cit. 2021-01-21]. Dostupné online.
Norwichská katedrála
**Norwichská katedrála** je anglikánska katedrála v anglickom meste Norwich. Je zasvätená Najsvätejšej Trojici.

Dejiny
------

Základným štýlom katedrály je normanský sloh. Bola postavená na príkaz biskupa Herberta Losigu v období od konca 11. storočia do roku 1145. Celková dĺžka stavby je 140 m. Medzi významné dostavby z neskoršej doby patrí 96 m vysoká veža dokončená v roku 1465, dvojpodlažná priečna chrámová loď, jediná svojho druhu v Anglicku postavená v rokoch 1300 až 1430 a klenba hlavnej chrámovej lode.

V čase vlády Karola I. roku 1643 vpadol do katedrály dav puritánov a zničil všetky katolícke symboly. Stavba zostala opustená a ďalších dvadsať rokov chátrala. Jej obnova bola zahájená za vlády Karola II. v roku 1660. 

Na stavbu bol použitý kremeň a vápenec z Caen. Veža katedrály je vysoká 96 m, tvorí dominantu mesta a je druhá najvyššia v Anglicku po veži salisburskej katedrály. Podobne ako katedrála v Salisbury a Ely nemá ani norwichská katedrála zvony. 

Strop je ozdobený 1 000 hlavicami, z ktorých každá obsahuje nejaký teologický obraz. Strop hlavnej chrámovej lode zobrazuje dejiny sveta od jeho vzniku, krížová chodba obsahuje vyobrazenie života Ježiša Krista a apokalypsy.

Iné projekty
------------

Commons
* Spolupracuj na Commons Commons ponúka multimediálne súbory na tému **Norwichská katedrála**

Externé odkazy
--------------

* Norwichská katedrála

Súradnice: 52°37′55″S 1°18′04″V﻿ / ﻿52,63187°S 1,30101°V﻿ / 52.63187; 1.30101

Zdroj
-----

*Tento článok je čiastočný alebo úplný preklad článku Norwichská katedrála na českej Wikipédii.*
1 steradián
**Steradián** (**sr**) je v sústave SI jednotka priestorového uhla. Názov je odvodený z gréckeho *stereos* – pevný, priamy.

Steradián je definovaný ako „priestorový uhol, ktorý s vrcholom v strede gule vytína na povrchu tejto gule plochu s obsahom rovnajúcim sa druhej mocnine polomeru gule." Keďže plocha tejto gule je 4π*r*2, definícia implikuje, že guľa meria 4π steradiánov.

Steradián je bezrozmerný, lebo 1 sr = m2·m−2 = 1. Je ale užitočné rozlišovať medzi bezrozmernými hodnotami rôzneho druhu, takže sa v praxi symbol používa symbol „sr", kdekoľvek to je vhodné, namiesto odvodenej jednotky „1" alebo žiadnej jednotky. Napríklad, intenzita žiarenia sa dá merať vo wattoch na steradián (W·sr−1).

Pozrite aj
----------

* Radián

Iné projekty
------------

Commons
* Spolupracuj na Commons Commons ponúka multimediálne súbory na tému **Steradián**

| * z
* d
* u
Jednotky SI |
| --- |
| Základné | 
* meter
* kilogram
* sekunda
* ampér
* kelvin
* kandela
* mol

 |
| Doplnkové | 
* radián
* steradián

 |
| Odvodené | 
* hertz
* stupeň Celzia
* newton
* joule
* watt
* pascal
* coulomb
* volt
* ohm
* siemens
* farad
* weber
* tesla
* henry
* lúmen
* lux
* becquerel
* gray
* sievert
* katal

 |
**Tiscali.cz** je český internetový portál, ktorý vznikol v roku 1998 spoločnosťou TISCALI Telekomunikácie Česká republika s.r.o. Primárnym cieľom portálu bola podpora predaja telekomunikačných služieb materskej firmy.

V roku 2000 sa TISCALI zlučuje s World Online. Ako ostatné portály sa zameriava na poskytovanie e-mailových schránok zadarmo. Medzi ďalšie dôležité služby portálu patria všeobecné spravodajstvo, herné spravodajstvo Tiscali Games a filmové recenzie Dokina.cz. 8. januára 2009 portál získava TISCALI MEDIA, a.s.

Projekty na Tiscali.cz
----------------------

Momentálne(2012) pod Tiscali.cz patria tieto projekty:

| server | zameranie |
| --- | --- |
| Dokina.cz | filmové novinky |
| Games.cz | herné spravodajstvo |
| Osobnosti.cz | informácie o celebritách |
| Bonus.cz | aukcie |
| NašePeniaze.cz | finančné spravodajstvo |
| HudobnéSkupiny.cz | informácie o skupinách |

a ďalšie. Servery spoločnosti TISCALI MEDIA navštívi okolo 1,5 milióna návštevníkov mesačne.

Zdroj
-----

*Tento článok je čiastočný alebo úplný preklad článku Tiscali.cz na českej Wikipédii.*
Radnica
**Northampton** je mesto v Anglicku. Nachádza sa v centrálnej časti Anglicka, v okrese Northamptonshire v regióne East Midlands. Leží na rieke Nene, asi sto kilometrov na sever od Londýna a 80 kilometrov juhovýchodne od Birminghamu. V roku 2011 malo 212 500 obyvateľov.

Prvá písomná zmienka o meste pochádza z roku 914 (pod názvom *Ham tune*). V stredoveku bolo dôležitým mestom, lebo na tunajšom hrade sa občas zdržiaval kráľ a pravidelne tu zasadal anglický parlament. Bol tu tiež väznený Tomáš Becket. V rokoch 1264 a 1460 sa v meste odohrali významné bitky. Bolo však poničené najmä počas anglickej občianskej vojny (Northampton sa postavil na stranu parlamentu proti kráľovi) a potom počas veľkého požiaru roku 1675. Z bezvýznamnosti povstalo až na začiatku priemyselnej revolúcie, kedy sa stalo centrom obuvníctva a kožiarstva. 

Pôvodný slávny hrad sa nezachoval, ako silne zničený ustúpil na začiatku novoveku železnici. Najstaršou stavbou v meste a najväčšou pamätihodnosťou je tak *Holy Sepulchre*, normanská rotunda z roku 1100. Ide o najväčšiu a najzachovalejšiu rotundu v Anglicku.

V roku 1261 bola založená univerzita, *University of Northampton*. Založil ju kráľ Henrich III.

V meste sídli prvoligový rugbyový klub *Northampton Saints.*

Osobnosti mesta
---------------

* Francis Crick (\* 1916 – † 2004), biológ a fyzik
* Robert Adams (\* 1917 – † 1984), sochár
* Will Alsop (\* 1947), architekt
* Alan Moore (\* 1953), komiksový scenárista
* Peter Murphy (\* 1957), spevák a hudobník
* Shaun Murphy (\* 1982), hráč snookru

Partnerské mestá
----------------

* Nemecko Marburg, Nemecko
* Francúzsko Poitiers, Francúzsko

Referencie
----------

1. ↑  Arthur F. Leach. *Educational Charters and Documents 598 to 1909*. [s.l.] : [s.n.]. [Cit. 2013-08-13]. Dostupné online. ISBN 978-1-108-01016-0. S. 158–.
2. ↑  SCOTT, Sophie. *Team's celebration with German 'twin'* [online]. Northampton Hearld and Post. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Northampton**

Externé odkazy
--------------

* Heslo v Britannica
* Oficiálna stránka

Zdroj
-----

*Tento článok je čiastočný alebo úplný preklad článku Northampton na českej Wikipédii.*
„**This Fire**" je piaty singel škótskej indie-rockovej skupiny Franz Ferdinand z ich eponymného albumu. Nebol tak úspešný ako predchádzajúce single, ale na druhú stranu se veľmi často hral v rozhlasových staniciach.

Bol vydaný ako „online singel", t.j. že sa dal stiahnuť zo stránok skupiny, kde je dodnes k dispozícii. V americkom rebríčku United States Billboard Modern Rock Tracks sa umiestil na 17. mieste, v britskom Download Chart bodoval s 8. miestom. Austrálska stanica Triple J ho zaradila na 29. miesto najobľúbenejších skladieb roka 2004.

Skladba „This Fire" vyšla na soundtracku k počítačovej hre *Burnout 3: Takedown*, kanadský hokejový tím Calgary Flames si ju privlastnil ako neoficiálnu hymnu - znela pri každom domácom zápase.

Americký raper Lil Wayne ju neskôr nasamploval do svojej skladby „Burn This City".

Obal singlu vychádza z diela výtvarníka El Lisickija „Rozbitie bielej červeným klinom".

Úryvok textu
------------

*This fire is out of control*
*I'm going to burn this city*
*Burn this city*
*This fire is out of control*
*I'm going to burn it, I'll burn it*
*I, I, I'll burn it down*

Jednotlivé verzie (CD)
----------------------

### Austrálska

1. This Fffire (Rich Costey Re-record)
2. Love and Destroy
3. Missing You

### Britská

1. This Fffire (Rich Costey Re-record)
2. Darts of Pleasure

### Európska

1. This Fffire (Rich Costey Re-record)
2. This Fire (Playgroup Remix)
3. This Fffire (video)

Zdroj
-----

*Tento článok je čiastočný alebo úplný preklad článku This Fire na českej Wikipédii.*
**Farnosť Zvolen-Západ** je rímskokatolícka farnosť dekanátu Zvolen. Patrónom farnosti je svätý Dominik Guzmán.

Farnosť bola zriadená 31. októbra 1998 pri rehoľnom dome založenom 10. februára 1995. Na ďalší deň, 1. novembra 1998, bol rehoľný dom povýšený na konvent. Farnosť je pod správou dominikánskych bratov, administrátorom je v súčasnosti Fr. Rafael Marek Tresa OP. V roku 1999 bola pre veriacich Banskobystrickej diecézy farnosť povýšená na centrum úcty k Ružencovej Panne Márii.

Súčasťou farnosti je kostol svätého Dominika, ktorý 31. októbra 1998 konsekroval diecézny biskup Mons. Rudolf Baláž. Kostol je priamo prepojený s Dominikánskym kláštorom a je tak súčasťou väčšieho komplexu budov.

Referencie
----------

1. ↑   *Zvolen – Západ oslavuje svoje okrúhliny* [online]. dominikani.sk, 2018-11-10, [cit. 2019-01-27]. Dostupné online.
2. 1 2 3 4   *Konvent sv. Dominika vo Zvolene* [online]. dominikani.sk, [cit. 2019-01-27]. Dostupné online.
3. ↑   *Kontakty* [online]. farnostzvolenzapad.sk, [cit. 2019-01-27]. Dostupné online.
4. 1 2   *Bratia vo Zvolene* [online]. dominikani.sk, [cit. 2019-01-27]. Dostupné online.
5. ↑   *Rehoľná obliečka brata Tomáša* [online]. dominikani.sk, 2018-08-28, [cit. 2019-01-27]. Dostupné online.

Externé odkazy
--------------

* Oficiálne stránky farnosti
Súradnice: 48° 52′ 3″ s.š. 2° 21′ 50″ v.d.

Place de la République v noci
**Place de la République** (*námestie Republiky*) je námestie v Paríži na hraniciach 3. 10. a 11. obvodu. Pod námestím sa nachádza jedna z najrozsiahlejších staníc miestneho metra – République. Uprostred námestia stojí pomník Republiky (Monument à la République). Námestie Republiky je pre svoj názov a symboliku s ním súvisiacu jedným z obvyklých miest demonštrácii v Paríži. Námestie je osvetlené bohato zdobenými pouličnými lampami so symbolmi Francúzskej republiky.

Dejiny
------

Námestie sa rozkladá na mieste bývalej pevnosti, ktorá bola súčasťou mestských hradieb Karola V. postavených v 14. storočí. V roku 1811 bola na námestie umiestnená fontána Château-d'Eau, ktorá dala námestie meno. Svoju dnešnú podobu získalo počas Druhého cisárstva, kedy boli vybudované Boulevard de Magenta, Avenue de la République (pôvodne *Boulevard des Amandiers*) a *Boulevard du Prince-Eugène*, dnes 
Boulevard Voltaire. V roku 1866 architekt Gabriel-Jean-Antoine Davioud postavil po celej severnej strane námestia obchody. V nasledujúcom roku tiež postavil druhú fontánu na námestí zdobenú bronzovými levmi. Fontána Château-d'Eau bola presunutá v roku 1880 na Place Félix-Éboué, aby uvoľnila miesto mohutnému pomníku.

Pomník
------

V roku 1879 prebehla súťaž na realizáciu veľkého pomníka Republiky (Monument à la République), ktorú vyhrali bratia Léopold Morice (sochy) a Charles Morice (podstavec). Odhalenie pomníka sa uskutočnilo na dvakrát. Prvý raz 14. júla 1880, kedy bol predstavený sadrový model a druhý raz 14. júla 1883 konečná verzia v bronze. Pamätník sa skladá z kolosálnej bronzovej sochy Marianny vysokej 9,50 m stojacej na kamennom stĺpe o výške 15 m. Na ňom sú umiestnené alegórie Slobody, Rovnosti a Bratstva.

Súťaže sa v roku 1879 zúčastnil aj sochár Jules Dalou (1838 – 1902), ktorého návrh *Triomphe de la République* síce nezvíťazil, ale nakoniec bol realizovaný na Place de la Nation.

Rozvoj
------

Na obnovu námestia bola vypísaná súťaž. Víťazom sa stal 21. januára 2010 tým Trevelo & Viger-Kohler.

Ulice vedúce k námestiu
-----------------------

V smere hodinových ručičiek:

* Boulevard de Magenta
* Rue Léon-Jouhaux
* Rue du Faubourg-du-Temple
* Avenue de la République
* Boulevard Voltaire
* Boulevard du Temple
* Rue du Temple
* Boulevard Saint-Martin
* Rue René-Boulanger

Iné projekty
------------

Commons
* Spolupracuj na Commons Commons ponúka multimediálne súbory na tému **Place de la République**

Zdroj
-----

*Tento článok je čiastočný alebo úplný preklad článku Place de la République na českej Wikipédii.*


|  |  |
| --- | --- |
| Portal | Francúzsky portál |
Place du Tertre
**Place du Tertre** je malé námestie na Montmartri v Paríži, len pár metrov od kostola Saint-Pierre de Montmartre a baziliky Sacré-Cœur. Námestie je známe množstvom pouličných maliarov a karikaturistov, ktorí tu predávajú svoje výtvory turistom.

Dejiny
------

Place du Tertre je centrum bývalej obce Montmartre. Na námestí sa nachádza i prvá radnica Montmartru, ktorá bola v roku 1790 zriadená v dome prvého starostu Félixa Desportesa. Nachádza sa tu i reštaurácia *À la Mère Catherine*, ktorá bola založená v roku 1793.

Iné projekty
------------

Commons
* Spolupracuj na Commons Commons ponúka multimediálne súbory na tému **Place du Tertre**

Externé odkazy
--------------

* Informácie o námestí

Súradnice: 48°53′12″S 2°20′27″V﻿ / ﻿48,886539°S 2,340772°V﻿ / 48.886539; 2.340772

Zdroj
-----

*Tento článok je čiastočný alebo úplný preklad článku Place du Tertre na českej Wikipédii.*


|  |  |
| --- | --- |
| Portal | Francúzsky portál |
Katedrála Najvätejšieho Srdca Ježišovho v Sarajeve
**Katedrála Najsvätejšieho Srdca Ježišovho v Sarajeve** je hlavnou rímskokatolíckou katedrálou v hlavnom meste Bosny a Hercegoviny Sarajevo. Je centrom Vrhbosenskej rímskokatolíckej arcidiecézy. Súčasne je najväčšou rímskokatolíckou katedrálou na Balkánskom polostrove.

Dejiny
------

Po okupácii Bosny a Hercegoviny Rakúsko-Uhorskom v roku 1878 sa začali na jej území stavať rímskokatolícke chrámy. Aj v Sarajeve žila početná katolícka komunita Chorvátov, a preto vzniká potreba postavenia dôstojného svätostánku pre rímskych katolíkov. Veľké zásluhy na stavbe katedrály mal najmä chorvátsky arcibiskup Josip Stadler. Základný kameň bol položený 25. VIII. 1884 a stavba bola dokončená v roku 1889. Zasvätená bola Najsvätejšiemu Srdcu Ježišovmu. Katedrála utrpela veľké škody pri obliehaní Sarajeva počas občianskej vojny v deväťdesiatych rokov dvadsiateho storočia.

Architektúra
------------

Katedrála bola podľa plánov architekta Josipa Vancoša v neogotickom architektonickom stavebnom štýle. Jeho prvky sú doplnené aj neorománskymi doplnkami. Ide o stavbu s dvoma vysokými zvonicami. Nad hlavným portálom sa nachádza monumentálna rozeta (ružica). Šesť zvonov dostala katedrála ako dar slovinského národa a inštalované boli v roku 1887. Katedrála bola niekoľkokrát renovovaná ( 1932, 1985/1989 )

Iné projekty
------------

Commons
* Spolupracuj na Commons Commons ponúka multimediálne súbory na tému **Katedrála Najsvätejšieho Srdca Ježišovho (Sarajevo)**

Externé odkazy
--------------

* Katedrála Najsvätejšieho Srdca Ježišovho v Sarajeve
* Katolička Tiskovna Agencija
**Katedra knižničnej a informačnej vedy** (**KKIV**) je univerzitné pracovisko Filozofickej fakulty Univerzity Komenského v Bratislave. Zaoberá sa rôznymi aspektami spracovávania a komunikácie informácií, návrhom a architektúrou knižnično-informačných systémov, analýzou a manažmentom informácií a poznatkov, organizáciou a riadením knižnično-informačných inštitúcií, výskumom a spracovaním historických knižničných fondov.

Katedra pripravuje budúcich informačných špecialistov pre organizáciu a manažment informácií a ich tokov, podporu znalostnej ekonomiky a zvládnutie informačnej explózie. Vzdeláva taktiež špecialistov na ochranu kultúrneho dedičstva. Vychováva kvalifikovaných sprostredkovateľov pre procesy v literárnej komunikácii a elektronických sieťach. Zaoberá sa širokým spektrom organizácie poznania a ich šírenia – od rukopisov až po informačnú architektúru, od informačnej ekológie po výskum čitateľských záujmov. 

KKIV je najstaršie univerzitné pracovisko vo svojom odbore na Slovensku. Katedra ponúka v súlade s požiadavkami bolonského procesu a nového vysokoškolského zákona (131/2002) bakalárske, magisterské i doktorandské štúdium v študijnom odbore 3.2.4 knižnično-informačné štúdiá.

Pracovisko sa špecializuje na knižničnú a informačnú vedu a s nimi súvisiacu teóriu aj metodológiu.

Dejiny
------

Katedra od svojho vzniku prešla viacerými zmenami v názve:

* 1961: *Katedra knihovedy*
* 1967: *Katedra knihovedy a vedeckých informácií*
* 1991: *Katedra knihovníctva a vedeckých informácií*
* 1999: *Katedra knižničnej a informačnej vedy*

Do roku 2002 bola jedinou knižnično-informačnou katedrou na Slovensku, zabezpečujúcou vysokoškolské štúdium. Za viac ako 40 rokov fungovania katedry absolvovalo štúdium viac ako 1200 absolventov a viac ako 30 vedeckých uchádzačov. Katedra od roku 1974 vydávala zborník pod názvom *Informatika*, následne od roku 1998 *Knižničná a informačná veda*. 

V súčasnosti katedra ponúka akreditovaný bakalársky, magisterský a doktorandský stupeň vysokoškolského v kreditovom systéme hodnotenia. Okrem toho je na katedre možné vykonať aj rigorózne skúšky a získať titul PhDr. ako aj pedagogickú spôsobilosť v doplňujúcom pedagogickom štúdiu. Katedra je aj významným výskumným pracoviskom v odbore.

Referencie
----------

1. ↑   *Katedra knižničnej a informačnej vedy* [online]. fphil.uniba.sk, [cit. 2016-05-11]. Dostupné online.
2. ↑   *Z histórie katedry* [online]. fphil.uniba.sk, [cit. 2016-05-11]. Dostupné online.

Externé odkazy
--------------

* Oficiálna stránka KKIV
* Facebook profil
* Instagram profil
* Twitter profil
* LinkedIn profil
Súradnice: 48° 51′ 43″ s.š. 2° 19′ 58″ v.d.

Place du Carrousel od juhu
**Place du Carrousel** je námestie v Paríži. Nachádza sa medzi západnými krídlami Louvru v 1. obvode. Jeho názov je odvodený od druhu vojenskej jazdeckej prehliadky nazývanej karusel, ktoré sa na ňom konali. Pod námestím bolo vybudované nákupné stredisko Carrousel du Louvre.

Poloha
------

Námestie sa rozkladá medzi Louvrom a Tuilerijskými záhradami. Vo východnej časti je vozovka s kruhovým objazdom uprostred ktorého je základňa Obrátenej pyramídy. Zvyšnú časť námestia okolo Víťazného oblúku Carrousel tvorí pešia zóna s verejným parkom.

Dejiny
------

Námestie bolo pôvodne stavbami obklopené zo všetkých štyroch strán. V roku 1871 však počas Parížskej komúny vyhorel Tuilerijský palác a v roku 1883 bol zbúraný, takže námestie je dnes na západnej strane otvorené do Tuilerijských záhrad. V rokoch 1806 - 1808 bol uprostred námestia (vtehy nádvoria) vybudovaný Arc de Triomphe du Carrousel (Víťazný oblúk Carrousel).

Počas Francúzskej revolúcie bola na námestí umiestnená gilotína ktorou bol okrem iných popravený v roku 1792 aj spisovateľ Jacques Cazotte.

Významné stavby
---------------

* Arc de Triomphe du Carrousel uprostred námestia
* Obrátená pyramída Louvru skrytá uprostred kruhového objazdu
* Jardin du Carrousel – park v západnej časti námestia

Iné projekty
------------

Commons
* Spolupracuj na Commons Commons ponúka multimediálne súbory na tému **Place du Carrousel**

Zdroj
-----

* *Tento článok je čiastočný alebo úplný preklad článku Place du Carrousel na českej Wikipédii.*
**LIBRIS** je slovenský automatizovaný knižničný informačný systém v minulosti používaný vo viac než 150 knižniciach rozličného druhu na Slovensku. V súčasnosti je systém na ústupe, väčšina knižníc prešla na niektorý zo systémov, ktorý bol inplemenovaný pod operačný systém Windows. 

LIBRIS komplexne automatizuje všetky knižničné procesy, systém je modulárny a skladá sa z týchto modulov:

* Akvizícia
* Katalogizácia
* Služby
* Časopisy
* Rešerše
* Revízia
* ImpEx
* Predaj
* Retro
* Biblio
* Čiarový kód

Nadstavbou nad systémom LIBRIS je WWW OPAC LIBRIS, ktorý umožňuje vystavovať databázu knižnice na Internete v ktorej si čitatelia okrem vyhľadávania informácií môžu vyhľadané dokumenty aj rezervovať.

Program LIBRIS je napísaný pre systém MS DOS, možno ho však prevádzkovať aj pod všetkými verziami MS Windows a pod Linuxom pod emulátorom FreeDOS. V najnovších verziách Windows systém LIBRIS možno prevádzkovať pod DOSBOXOM.

Pozri aj
--------

* BIBLIS
* OSUD
Zámok Žádlovice
**Zámok Žádlovice** je barokový zámok v Česku z obdobia okolo roku 1760, park založený okolo roku 1810. Nachádza sa v Žádloviciach, 3 km južne od Mohelnice.

Dejiny
------

Pôvodne tvrdza, ktorá vznikla po roku 1565 prestavbou jedného z domov v dedine. V držaní Žadlovic sa od polovice 16. storočia vystriedal celý rad šľachtických rodov ako Podstatskí z Prusinovic, Drahanovskí z Pěnčína alebo Pavlovskí z Pavlovic. Tvrdza bola za tridsaťročnej vojny (vtedy v majetku Jána Felixa Podstatského z Prusinovic) zbúraná a v roku 1643 sa uvádza ako pustá. Ďalším majiteľom bol od roku 1679 Albrecht Bukůvka z Bukůvky, ktorý kúpil spojený statok Žadlovice a Líšnice. Albrecht potom vystaval v Žadloviciach v rokoch 1679 – 1705 na mieste niekdajšej tvrdze barokový zámok. Od Bukůvkov kúpil statok v roku 1764 gróf Jan Křtitel Mitrovský, ktorý dal v roku 1772 zámok prestavať v neskoro barokovom štýle. V tejto podobe sa udržal v podstate dodnes.

Gróf Mitrovský založil pri zámku rozsiahlu botanickú záhradu a zámockú knižnicu obohatil zbierkou prírodovednej literatúry. Zámocká záhrada bola postupne okolo roku 1800 premenená na botanicky a esteticky veľmi pozoruhodný prírodno krajinársky park, ktorý patrí k najcennejším na severnej Morave. V roku 1945 sa stal zámok majetkom štátu.

Externé odkazy
--------------

* Článok o zámku na infosumperk.cz

Súradnice: 49°44′48″S 16°54′38″V﻿ / ﻿49,74653°S 16,910464°V﻿ / 49.74653; 16.910464

Zdroj
-----

* *Tento článok je čiastočný alebo úplný preklad článku Žádlovice (zámek) na českej Wikipédii.*
Hummer H3
**Hummer** je značka terénnych automobilov, ktorú chce od automobilky General Motors kúpiť čínska firma Sichuan Tengzhong Machinery. Definitívnu dohodu o predaji podpísali obe spoločnosti v októbri 2009, obchod však ešte musia odobriť príslušné americké a čínske regulačné orgány.

Pôvodný automobil Hummer H1 bol založený na podvozku vojenského terénneho automobilu High Mobility Multipurpose Wheeled Vehicle (HMMWV tiež Humvee). Neskoršie verzie Hummer H2 a Hummer H3 boli založené na podvozku menších civilných verzii automobilov.

Po vojne v Perzskom zálive, prejavila americká verejnosť záujem o civilnú verziu vojenského terénneho automobili HMMWV, čo primälo pôvodného výrobcu vojenskej verzie AM General aby začal konštruovať civilný variant automobilu.

Jeho prvé verzie boli takmer totožné s vojenskou verziou, mali len pohodlnejšie sedadlá a neobsahovali niektoré vojenské prvky, ako vysielačka, vodovzdorná autobatéria apod. Toto vozidlo prešlo rôznymi úpravami od eliminovania verzií (wagon, hard top, sof top,…) až po vývoj nového auta Hummer pod označením H2. Na tomto vozidle bol testovaný aj vodíkový pohon. Potom sa začala pôvodná verzia označovať H1 a verzia s väčším výkonom H1 Alpha. Dnes sa môžeme stretnúť aj s verziou H3, pričom je zaujímavé, že na rozdiel od iných automobiliek vývoj týchto vozidiel postupuje ku stále (rozmerovo) menším vozidlám.
LM-86M v Petrohrade
**LM-68M** (rus. ЛМ-68М) je model sovietskej električky vyrábanej spoločnosťou PTMZ. Spolu 2122 vozidiel bolo vyrobených v rokoch 1974 – 1988.

Ide o širokorozchodnú, štvornápravovú a vysokopodlažnú električku, dlhú 15 000 m, širokú 2 550 m, vysokú 3 170 m a s hmotnosťou 19,5 t. V porovnaní so svojím predchodcom LM-68, má električka vystužený rám a chýba jej strešné okno. Kapacita vozidla je 206 osôb, z toho 35 sediacich a 71 stojacich.

Iné projekty
------------

Commons
* Spolupracuj na Commons Commons ponúka multimediálne súbory na tému **LM-68M**

Zdroj
-----

*Tento článok je čiastočný alebo úplný preklad článku LM-68M na poľskej Wikipédii.*

| * z
* d
* u
Električky PTMZ |
| --- |
| Sériovo vyrábané | LM-33 • LM-47 • LM-49 • LM-57 • LM-68 • LM-68M • LVS-86 • LM-93 • LVS-97 • LM-99 • LVS-2005 • LM-2008 • LVS-2009 |  |
| Prototypy a experimenty | LM-36 • LVS-66 • LM-67 • LVS-80 • LP-83 • LVS-89 • LVS-93 • LM-2000 |
Banský potok pretekajúci obcou Breznička
**Banský potok** je potok na území okresu Poltár, je to pravostranný prítok Ipľa a má dĺžku 18,5 km. 

*Prameň:* vo Veporských vrchoch, v podcelku Sihlianska planina, na južnom úpätí vrchu Táňovo (929,2 m n. m.) v nadmorskej výške okolo 800 m n. m.

*Smer toku:* najprv na juh, vytvára oblúk, pričom sa postupne stáča viac na juhojuhovýchod, od Katarínskej Huty na juhovýchod, medzi obcami Cinobaňa a Mládzovo na východ, odtiaľ k ústiu opäť na juhovýchod

*Geomorfologické celky:* 1.Veporské vrchy, podcelok Sihlianska planina, 2.Stolické vrchy, podcelok Málinské vrchy, 3.Revúcka vrchovina, podcelok Cinobanské predhorie, 4.Juhoslovenská kotlina, podcelok Lučenská kotlina, časť Poltárska pahorkatina

*Prítoky:* sprava Zimný potok, prítok (218,3 m n. m.) z oblasti Malej Skalice, zľava Žliabsky potok (388,6 m n. m.)

*Ústie:* do Ipľa v Lučenskej kotline na území obce Breznička v nadmorskej výške okolo 217 m n. m.

*Obce:* Cinobaňa a miestne časti Hrnčiarky, Stupník, Katarínska Huta, Maša, potom obce Mládzovo a Breznička

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2022-04-24]. Dostupné online.
2. ↑   *Mapový portál HIKING.SK* [online]. Denník N, [cit. 2022-04-23]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Banský potok (prítok Ipľa)**

| * z
* d
* u
Vodné toky v povodí Banského potoka (Ipeľ) |
| --- |
| *Banský potok* → *Ipeľ* → *Dunaj* |
| 
* **Banský potok**
* Matejkovo
* Ráztočný potok
* Šofranov potok
* Zimný potok
* Žihľavský potok
* Žliabsky potok

 |

| * z
* d
* u
Vodné toky v povodí Ipľa (od prameňa po Suchú) |
| --- |
| *Ipeľ* → *Dunaj* |
| Vodné toky | 
* **Banský potok**
* Boľkovský kanál
* Boľkovský potok
* Bystrický potok
* Hroznica
* Chmeľná
* Chocholná
* Kamenisté
* Malý Ipeľ
* Mlynský potok
* Močiarny potok
* Novodomský potok
* Ozdínsky potok
* Petrovský potok
* **Poltárica**
* Polovno
* Prierazka
* Pršiansky kanál
* Revúca
* Smolná
* **Suchá**
* Šťavica
* **Uhorský potok**
* Vlčovský potok
* Vyholomský potok

 |
| Vodné plochy | 
* Málinec
* Nižné Petrovské rybníky
* Vyšný Petrovský rybník
* Zeleniansky rybník

 |
Poloha zálivu Bantry Bay v rámci Írska
**Bantry Bay** (ír. **Cuan Baoi** alebo *Inbhear na mBárc* alebo *Bádh Bheanntraighe*) je záliv v severovýchodnej časti Atlantického oceánu, na juhozápadnom pobreží Írska. Prebieha od severovýchodu na juhozápad a z troch strán (sever, východ a juh) ho obklopuje pevnina grófstva Cork. V juhozápadnej časti, v línii mysov Black Ball Head a Sheep's Head sa otvára do Atlantiku. Šírka zálivu sa pohybuje od 3-4 km do 10 km v ústí.

V zálive ležia dva veľké ostrovy, Bere Island v západnej a Whiddy Island vo východnej časti, a viacero menších. Pobrežie zálivu je značne členité najmä na severe (polostrov Beara), kde sa do pevniny vrezávajú viaceré menšie zálivy a zátoky - Glengarriff Harbour, Adrigole Harbour, Bere Haven. Na juhu (polostrov Sheep's Head) nie je pobrežie výraznejšie rozčlenené. Najvýznamnejšie rieky ústia vo východnej časti zálivu: Coomhola, Mealagh a Owvane.

Pamätník tragédie tankera Betelgeuse memorial v prístave Bantry Harbour
Záliv nesie názov podľa mesta Bantry, ktoré leží vo východnej časti zálivu, oproti ostrovu Whiddy Island. Okrem neho sa na pobreží nachádza niekoľko obcí: Adrigole, Ballylickey, Castletownbere, Curryglass, Gerahies, Glengarriff, Snave Bridge a Trafrask. Obec Rerrin leží na ostrove Bere Island, kým na ostrove Whiddy Island je ropný terminál.

8. januára 1979 zahynulo pri ostrove Whiddy Island 50 ľudí po tom, ako francúzsky tanker *Betelgeuse* zachvátil požiar a po následnej explózii, sa rozlomil na tri časti. 

| * z
* d
* u
Zálivy Írska |
| --- |
| Írske more | 
* Brittas Bay
* Dublinský záliv
* Dundalk Bay
* Dundrum Bay
* Rosslare Bay
* Wexfordský záliv
* Wexford Harbour

 |
| Keltské more | 
* Ballycotton Bay
* Ballyteige Bay
* Clonakilty Bay
* Cork Harbour
* Courtmacsherry Bay
* Dungarvan Harbour
* Kinsale Harbour
* Tramore Bay
* Waterford Harbour
* Youghal Bay

 |
| západné pobrežie | 
* Ballinskelligs Bay
* Bantry Bay
* Bertraghboy Bay
* Blacksod Bay
* Brandon Bay
* Broad Haven
* Clew Bay
* Dingle Bay
* Donegalský záliv
* Dunmanus Bay
* Galwayský záliv
* Kenmare Bay
* Kilkieran Bay
* Killala Bay
* Killary Harbour
* Liscannor Bay
* Mal Bay
* Mannin Bay
* Roaringwater Bay
* St. Finan's Bay
* Shannonský estuár
* Sligo Bay
* Smerwick Harbour
* Tralee Bay

 |
| severné pobrežie | 
* Belfast Lough
* Gweebarra Bay
* Inishfree Bay
* Lough Swilly
* Loughros More Bay
* Mulroy Bay
* Red Bay
* Sheep Haven
* Trawbreaga Bay

 |
**Third Cambridge Catalogue of Radio Sources** (doslova **Tretí cambridgeský katalóg rádiových zdrojov**, skratka **3C**) je astronomický katalóg nebeských rádiových zdrojov detegovaných pôvodne na frekvencii 159 MHz a následne na frekvencii 178 MHz.

Dejiny
------

### 3C

Bol vydaný v roku 1959 členmi Radio Astronomy Group na University of Cambridge. Odkazy na záznamy v tomto katalógu vo vedeckej literatúre používajú predponu **3C**, za ktorou nasleduje číslo záznamu s medzerou, napr. 3C 273. Katalóg bol vytvorený na základe pozorovaní Cambridgeského interferometra na západnej strane Cambridgu. Interferometer sa predtým používal na prieskum 2C, publikovaný v roku 1955.

### 3CR

Katalóg sa následne revidoval v roku 1962 pomocou pozorovaní na frekvencii 178 MHz a po mnoho rokov sa „3CR" považovalo za konečný zoznam jasnejších rádiových zdrojov na severnej nebeskej pologuli. Výsledkom revízie bolo vyradenie niekoľkých zdrojov z katalógu (napríklad zdrojov pod limitom toku 9 Jy) a pridanie ďalších. Aby sa predišlo prečíslovaniu existujúcich zdrojov (ktoré boli uvedené v poradí rektascenzie), boli tieto nové zdroje pridané pomocou desiatkovej prípony. Napr. 3C 323.1 nasleduje po 3C 323 v rektascenzii a predchádza 3C 324.

### 3CRR

Ďalšia revízia z roku 1983, nazvaná 3CRR alebo 3CR², zahŕňala galaxie, ktoré neboli detegované v pôvodnom katalógu kvôli nedostatkom pôvodných pozorovaní, ale inak spĺňajú limity toku a deklinácie. Tento nový katalóg, ktorý zahŕňa všetky extragalaktické rádiové zdroje na severnej pologuli s hustotou toku 178 MHz > 10,9 Jy, deklináciou väčšou ako 10 stupňov a galaktickou zemepisnou šírkou väčšou ako 10 stupňov alebo menšou ako -10 stupňov, je kompletná vzorka rádiových galaxií a kvazarov. Vylučuje množstvo dobre známych 3C/3CR objektov, vrátane všetkých zvyškov supernov z 3C, ale aj niektorých známych rádiových galaxií, ktoré sú v rozpore s deklináciou, hustotou toku alebo obmedzeniami galaktickej zemepisnej šírky. Objektom, u ktorých sa zistilo, že pozostávajú z viacerých komponentov spojených s rôznymi objektmi, bola pridelená abecedná prípona (postupne A, B atď.), aby bolo jasné, ktorý komponent bol súčasťou vzorky: napr. rádiová galaxia 3C 66B je súčasťou vzorky, ale objekt BL Lac 3C 66A nie je.

Pozri aj
--------

* Zoznam 3C objektov
* Kategória:3C objekty

Externé odkazy
--------------

* Revidovaný 3C katalóg rádiových zdrojov na internete.
* Katalóg 3CRR na internete.

Zdroj
-----

* *Tento článok je čiastočný alebo úplný preklad článku Third Cambridge Catalogue of Radio Sources na anglickej Wikipédii.*
**This Is Kevin** je elektronický hudobný projekt založený na Slovensku v roku 1991. Hlavným lídrom projektu je Roman Ferianc.

Hudobná kariéra
---------------

Prvé oficiálne nahrávky a formácie siahajú do prelomu 80. a 90. rokov kedy projekt vznikol. Hlavnou inšpiráciou bolo hnutie indies, ale začiatky boli formované iba ako demá distribuované v úzkom kruhu poslucháčov. 

V roku 1999 vychádza debutový album *Slowly to the Sun* a jeho úvodným singlom je skladba „to Pasteur", ktorá využíva hlasy z televízneho filmu o Louisovi Pasteurovi. Ku tomuto singlu vychádza aj videoklip, ktorý sa objavil vo vysielaní britskej i nemeckej hudobnej stanice MTV.. Rok 2002 priniesol druhý album album *Communication* a do tretice v roku 2006 vydali album *Welcome To My Planet*. Ich ostatným albumom je album *Karma Free* z roku 2011. V rovnakom roku predstavili aj singel „Near Me" ktorý bol najhranejšiou skladbou na Rádiu\_FM za daný rok.

V súčasnosti je projekt stále aktívny a členovia pripravujú nový album.

Členovia projektu
-----------------

* Roman Ferianc (klávesy, gitara)
* Majo Polyak (klávesy, grafický dizajn)
* Kyka Hammel (hlavné vokály)
* Pavlina Feriancová (vokály)
* Adriana Švarcová (vokály)
* Lenka Demovičová (vokály)
* Jan Bálaž (dychy)

Diskografia
-----------

### Albumy

* 1999: *Slowly to the Sun* – Monitor-EMI, CD
* 2002: *Communication* – Escape, CD
* 2006: *Welcome To My Planet* – Forza Music, CD
* 2011: *Karma Free* – vlastná produkcia, CD
* 2017: *Stories to Tell\_* – vlastná produkcia, CD
* 2018: *Deep* – vlastná produkcia, CD
* 2019: *Slowly to the Sun 20th Anniversary* - vlastná produkcia, CD
* 2020: *2020* - vlastná produkcia, CD

### Single

* 2011 „Near Me"

Referencie
----------

1. ↑
2. ↑
3.